procesaur/Wiki.mk huggingface dataset:
18 октомври (настани)

1842, Свечено отворен споменикот „Валхала“ — сала на истакнатите дејци и владетели во историјата на германските народи сместен во околината на Регенсбург, Баварија.
1867, Владата на САД го купила од Русија, полуостровот Алјаска за 7,2 милиони тогашни долари.
1912, Во Лозана, Турција и Италија потпишале Лозанскиот договор, со што завршила Италијанско-турската војна (1911-1912).
1943, Во Москва почна конференцијата на министрите за надворешни работи на земјите сојузнички во борбата против силите на Оската.
1962, После неколку дневните поројни дождови, реката Вардар се излеала во градот Скопје. Бидејќи на било регулирано коритото на реката, поплавата го зафатила целиот град, сè до насипот во населбата Пролет. Поплавата траела три дена, но без човечки жртви. Предизвикана е голема материјална штета.
1967, Како прва во историјата на космонаутиката, советската атомска меѓупланетарна станица „Венера-4“, спуштила научна лабораторија на површината на планетата Венера. Со автоматските апарати успешно се испитани атмосферата и површината на планетата.
1972, Потпишана е спогодба со која СССР се обврзува на САД да им ги врати 722 милиони долари, добиени во Втората светска војна врз основа на договорот за заем и наемнина.
1994, Британската кралица Елизабета II за првпат во петвековната соработка допатува во тридневна посета на Русија. Рускиот претседател Борис Елцин изјави дека посетата е признание за руската демократија.
Миодраг Петровиќ - Чкаља

Миодраг Петровиќ - Чкаља (Крушевац - Белград, ), српски актер и комичар.
Миодраг Петровиќ - Чкаља е познат по своите улоги во театарски претстави, во повеќе од 25 филмови и 32 хумористични телевизиски серии меѓу кои најпознати се „Музеј на восочните фигури“, „Сервисна станица“, „Сачулатац“ и сериите „Камионџии“, „Жежок ветер“ и „Подобар живот“.
18 октомври (починале)

1893, Шарл Гуно — француски композитор, кој заедно со Санс, е главен претставник на класичниот правец на француската музика во XIX век.
1901, Август Малмстрем — шведски историски сликар.
1931, Томас Алва Едисон — американски пронаоѓач од областа на електротехниката.
1990, Гога Џаџу — првоборец и носител на „Партизанска споменица 1941“.
2003, Мануел Васкес Монталбан — шпански писател.
2021, Едита Груберова — словачка оперска пејачка.
2025, Сем Риверс — американски рок-музичар, член на групата Лимп Бискит (Limp Bizkit).
Димитар Цанко

Димитар Цанко (Бобоштица, Горица (Корча), 1814 — ) — македонски преродбеник, учител и борец за будење на македонската национална свест во Корчанско. Тој има најистакната улога во изградбата на историскиот континуитет на македонската културна традиција во Југоисточна Албанија.
1 Животопис
Основно училиште на грчки јазик завршил во родното село Бобоштица. Во раната младост живеел во местото Питешти, Романија, каде имало голема колонија на бобошчани, со свое здружение „''Fratria de Boboscani den Macedonia“,'' потоа завршил лицеј во Цариград''.''
Од Цариград се вратил во родното место, каде почнал да учителствува педесетина години и бил активен општественик. Се знаимавал со преведувачка работа, претежно од грчки на македонски, на месниот говор. Пишувал еден вид спомени, автор е на осум песни во ноти. Познат под прекарот ''Даскал'' и неговите трудови претставуваат особено богатство за упорноста на Македонецот во употребата на својот јазик.
Во историските документи неговото име се сретнува како потписник на ''Писмо — Молба'' од 26 октомври 1873 година, кое било испратено до егзархот Атим I, во Цариград. Молбата на бобошчани и дреновчани била потпишана од 17 првенци во селото Бобошчица, меѓу кои и двајца монаси од истото село. Писмото било напишано со грчки букви, но на македонски јазик, на наречјето што се говори во околината на селото Нестрам, Костурско. Димитар Цанко бил и одличен калиграф.
Димитар Цанко, заедно со Поп Теодор Иконом, превеле од грчки на македонски јазик едно изборно евангелие од село Бобошчица со 17 листа.
2 Наводи
Тито Гоби

Тито Гоби ( - ), италијански оперски пејач, баритон. Настапуваше на сите оперски сцени низ светот и остави репертоар од над стотина улоги. Најголем успех постигна со творбите на Риголето, Скарпија („Тоска“), Фалстав, Фигаро („Севилскиот бербер“) и Дон Џовани. Пееше и во повеќе музички филмови („Џузепе Верди“, „Палјачи“).
Џефри Чосер

Џефри Чосер (Лондон, 1340 - , ), најголем англиски поет во средниот век, еден од основачите на англиската книжевност, современик на Петрарка и на Бокачо. Најзначајно му е делото „Кантербериски приказни“, збирка од 24 циклуси приказни, од кои само две се во проза, а другите се во стихови. Тоа е првото и поголемо позначајно остварување на англиски јазик. Други негови познати дела се „Птичје собрание“ и „Троил и Кресида“.
19 октомври (настани)

nowrap 202 п.н.е., Во Битката кај Зама, Римјаните предводени од Скипион Африканецот извојувале конечна победа против Картагинците и Ханибал во Втората пунска војна.
1453, Французите го освоиле Бордо со што завршила Стогодишната војна. Под англиска власт на француска земја останал само градот Кале на Ламанш.
1469, Фердинанд II од Арагон се оженил со Изабела I Кастиљска што било почеток на обединувањето на Арагон и Кастиља во една земја — Шпанија.
1512, Мартин Лутер станал доктор по теологија (лат. ''Doctor in Biblia'').
1812, Наполеон почнал да се повлекува од Москва.
1935, Лигата на народите изгласа санкции против фашистичка Италија поради нападот врз Етиопија.
1944, Втора светска војна: трупите на САД се истоварија на Филипинските острови. Филипини целосни се ослободени од јапонската окупација во мај 1945 година. По завршувањето на војната, на 4 јули 1946 г. е прогласена независна Република Филипини.
1994, Рускиот премиер Виктор Черномирдин поднел писмо до претседателот Борис Елцин, во кое побарал да биде ослободен од должноста поради нарушено здравје.
2002, Во Тетово е убиен 18-годишниот Ванчо Јосифовски од страна на албански паравоени банди.
2003, Папата Јован Павле II со свечената процесија што се одржа на плоштадот Свети Петар во Рим, ја беатифицира, односно прогласи за блажена Мајка Тереза, што е последен чин пред нејзиното прогласување за светица.
Радослав Петковски

Радослав К. Петковски (Ресен, , Охрид, ) — македонски писател.
1 Животопис
Завршил Правен факултет во Белград. По дипломирањето работел како стажант во битолскиот Областен суд, односно како библиотекар во Градската библиотека во Охрид. По окупацијата, станува член на редакцијата на „Нова Македонија“, а од 1947-ма живее во Охрид каде што и починал на 26-ти октомври 1955-та. Член на Друштво на писатели на Македонија од 1952 година.
Основна тема на неговите дела е животот на луѓето што се борат за основен опстанок.
2 Книги
* Продадена, драма, 1939 година;
* Рашанец, раскази, 1950 година;
* Збогум татко, драма, 1951 година;
* Рибарот Климе, раскази, 1952 година.
Бранислав Нушиќ

Бранислав Нушиќ (|Бранислав Нушић; , - , ) — српски комедиограф, сатиричар и критичар. Работел и како новинар и дипломат.
1 Биографија
Нушиќ е роден како Алкибијад Нуша (|Alchiviadi al Nuşa) со татко Ѓорѓе (Георгијас) кој бил Влав од битолското село Магарево и мајка Љубица, Србинка од Босна. Татко му бил Влав преселен од битолското село Магарево. Се школувал во Смедерево, Белград, а една година поминал и во Грац. Како ученик започнал да пишува под псевдонимот ''Алкибијад Нушиќ'', студирал право, но најмногу од се го привлекувала драмската уметност. Рано го заинтересирале негативните страни на извесни појави во општеството, на кој реагирал од позицијата на опозиција на тогашниот Обреновиќевски режим, за што почувствувал извесни консеквенции: за сатиричната песна „''Два раба''“ бил изведен пред суд, одлежувајќи една година во затворот во Пожаревац. А за да биде парадоксот поголем - веднаш по издржувањето на казната бил испратен во дипломатска служба од оние што го затвориле во затвор.
Поставен бил за писар во конзулатот а потоа и за конзул во Битола (каде и се оженил во 1893 година). Работел и во Солун и Сер, учествувајќи и самиот во подготовките за ширење на српската пропаганда во Македонија. На југот на Србија и во Македонија поминал цела деценија. Во 1900 година, тој бил поставен за секретар на Министерството за просвета на Србија. Во 1912 година, тој се вратил во Битола и во периодот 1912-1913 година, тој бил началник на Битолскиот Округ. Учествувал во основањето на Народниот театар во Битола. Во 1913 година, тој го основал и театарот во Скопје, каде живеел до 1915 година. Ја напуштил државата, заедно со српската војска, во текот на Првата светска војна и живеел во Италија, Швајцарија и Франција до крајот на војната.
По завршувањето на Првата светска војна, тој се вратил во Белград на работа во Министерството за просвета.
2 Творештво
Негови најпознати дела се комедиите „Сомнително лице“, „Протекција“, „Народен пратеник“, „Госпоѓа министерка“, „Кнезот од Семберија“, „Белград некогаш и сега“ и други.
18 октомври (родени)

1130, Џу Си — најзначајниот филозоф на конфуцијанството по Конфуциј.
1777, Хајнрих фон Клајст — германски писател.
1859, Анри Бергсон — француски филозоф.
1894, Тибор Дери — унгарски писател.
1898, Вера Циривири Трена — носител на „Партизанска споменица 1941“, прв претседател на АФЖ на Македонија.
1926, Клаус Кински — германски глумец.
1941, Били Кокс — американски рок-музичар.
1956, Мартина Навратилова — чешка и американска тенисерка.
1958, Предраг Пашиќ — југословенски фудбалер.
1958, Томас Хирнс — американски боксер.
1961, Винтон Марсалис — американски џез-музичар.
1983, Данте — бразилски фудбалер.
1984, Фрида Пинто — индиска глумица.
1984, Линдзи Вон — американска скијачка.
1985, Тијаго Машадо — португалски велосипедист.
1989, Ли Хауард — австралиски велосипедист.
2003, Алехандро Балде — шпански фудбалер.
19 октомври (родени)

1735, Џон Адамс — втор претседател на САД (1797 - 1801).
1915, Кирил Симоновски - Џина — македонски и југословенски фудбалер.
1921, Гунар Нордал — шведски фудбалер.
1924, Владимир Брезовски — македонски историчар.
1928, Борисав Јовиќ — српски и југословенски политичар.
1945, Ангус Дитон — шкотско-американски економист, добитник на Нобеловата награда за економија.
1951, Фрањо Владиќ — босански и југословенски фудбалер.
1956, Драган Бошњак — српски и југословенски фудбалер.
1956, Јасна Мердан Колар — југословенска ракометарка.
1962, Евандер Холифилд — американски боксер.
1978, Руслан Чагаев — узбекистански боксер.
Баскиска татковина и слобода

Баскиска татковина и слобода (на баскиски: ''Euskadi Ta Azkatasuna (ETA)'') — воена баскиска националистичка и сепаратистичка организација. Групата е основана во 1959 година и оттогаш еволуирала од група која ја промовирала традиционалната баскиска култура во паравоена група со цел стекнување на независност за Баскија . ЕТА е главна организација на баскискиското движење за национално ослободување и е најважен учесник во баскискиот конфликт. ЕТА прогласила прекин на огнот во 1989 година, 1996, 1998 и 2006 година, но потоа истите ги прекршила. Сепак, на 5 септември 2010 година, ЕТА прогласила ново примирје , кое сè уште е на власт, а на 20 октомври 2011 ЕТА најавила ''"конечен престанок на нејзините вооружени активност"''.
Мотото на ЕТА е ''Bietan jarrai'' ("Задржете ги двете"), алудирајќи на двата свои симбола, змија ( која ја претставува политика) обвиткана околу секира (која ја претставува вооружена борба) .
Од 1968 година, ЕТА е одговорна за убиствата на 829 лица, при што биле повредени илјадници луѓе и биле преземени десетици киднапирања . Групата е дефинирана како терористичка организација од страна на шпански, британски и француски институции, како и од страна на Европската унија и Соединети Американски Држави .
21 октомври (настани)

1805, Во Битката кај Трафалгар британската флота предводена од адмиралот Хорацио Нелсон ја победила здружената Француска и Шпанска флота. Оваа победа претставувала почеток на светската доминација на британската морнарица во следните 130 години.
1824, Џозеф Аспдин, ѕидар од Лидс, Англија, го патентирал портландскиот цемент.
1941, Втора светска војна: Поради загубите што ги претрпеа фашистичките единици во судирите со партизаните, Германците, како акт на одмазда, извршија масовно злосторство во Крагуевац, во Србија - од 21 до 23 октомври стрелаа околу 7.000 граѓани, меѓу кои имаше многу ученици и деца.
1967, Над 100.000 демонстранти протестирале против Виетнамската војна во Вашингтон, САД. 683 лица биле уапсени поради судири со полицијата.
1995, По одземањето на парламентарниот имунитет, генералниот секретар на НАТО, Вили Клас поднесе оставка.
1997, Мило Ѓукановиќ е избран за претседател на Црна Гора.
2010, Усвоено новото знаме на Мјанмар (Бурма).
20 октомври (настани)

1728, Во Копенхаген избувнал голем пожар, опожарувајќи го поголемиот дел од градот.
1803, Сенатот на САД го ратификувал договорот со Франција за купување на големата територија околу сливот на реката Мисисипи наречена Луизијана. Со овој договор, САД речиси ја удвоиле својата дотогашна територија.
1865, Отава станала новата престолнина на Канада.
1941, Втора светска војна: Пред силната офанзива на германските армии, советската влада прогласи опсадна состојба во Москва и мина во Кујбишев. Тоа беше најкритичниот момент во текот на нападот на нацистичките трупи врз главниот советски град, но подоцна, по успешната контраофанзива на Црвената армија, дојде до пресврт.
1944, Втора светска војна: Ослободен градот Белград
1945, Жените во Франција добиле право на глас
1949, Југославија била избрана за постојанен член на Советот за безбедност при ООН
1973, Англиската кралица Елизабета II свечено ја отворила Сиднејската опера
1994, Амбасадорот на Република Македонија во Руската федерација, Гане Тодоровски, на свечената церемонија во Кремљ, му ги предаде акредитивите на претседателот Елцин. „Не се разочаравме што ве признавме под името Македонија“, изјави Елцин.
2001, Протести низ француските градови против зависноста од јадрена енергија.
22 октомври (настани)

1962, Претседателот на САД, Џон Кенеди нареди морнарицата и воздухопловството на САД да ја блокираат Куба, бидејќи сметаше дека во таа земја се поставени советски лансирни рампи. Така, светот се најде во најдраматичниот период по Втората светска војна, кога лесно можеше да избувне јадрена пресметка меѓу двете велесили (САД и СССР). Директната размена на пораки меѓу Кенеди и Хрушчов доведе најнапред до смирување на ситуацијата, а потоа до отстранување на советските ракети во замена за ветувањето на САД, дека нема да ја нападнат Куба.
1991, На општите избори во Турција, победи Партијата на вистинскиот пат на Сулејман Демирел.
1997, Најстарата македонска православна црква во Австралија, „Св. Ѓорѓи“, во Фицрој, Мелбурн, осветена во 1960 година, е продадена за 810.000 австралиски долари на некоја градежна фирма.
21 октомври (починале)

1494, Џан Галеацо Сфорца — војвода од Милано.
1641, Хорацие Мажибрадиќ — хрватски поет.
1927, Бора Станковиќ — српски писател.
1931, Артур Шницлер — австриски писател.
1969, Џек Керуак — американски писател, претставник на таканаречената „бит-генерација“
1984, Франсоа Трифо — француски филмски режисер.
2003, Елиот Смит — американски рок музичар.
2022, Масато Кудо — јапонски фудбалер.
2023, Боби Чарлтон — англиски фудбалер.
Рахел Раус

Рахел Раус (|Rachel Ruysch; — ) — холандска сликарка, мајстор за мртва природа со цвеќе.
Родена е во Хаг, но на 3 годишна возраст се сели во Амстердам. Таму татко ѝ Фредерик Раус, славен анатом и ботаничар, бил назначен за професор. Во куќата направил огромна збирка на раритети. Му помагала на татко ѝ во украсувањето и приготвила примерок ''liquor balsamicum'' со цвеќиња и тантела. На 15 години Раус станала чирак на Вилем ван Алст, истакнат сликар од Делфт, познат за неговите слики на цвеќе.
Во 1693 се омажила за портретистот Јуријан Пол (1666-1745) и имале 10 деца.
Во 1701 г. Раус била примена во сликарскиот еснаф во Хаг. Неколку години подоцна била поканета во Диселдорф да биде дворски сликар на изборниот кнез Пфалц, Јохан Вилхелм. Таму останала од 1708 г, па сѐ до смртта на кнезот во 1716 г. Тука биле поканети и Јан Веникс и Адријан ван дер Верф. Откако се вратила во Холандија, Раус продолжила да слика за важни клиенти.
Раус била и позната по деталните и реалистични отсликувања на кристални вазни. Живеела 85 години и според датираните дела може да се заклучи дека сликала од времето кга била млада девојка, па скоро до смртта. Денес познати се некаде околу стотина нејзини слики. Позадината на сликите e обично темна. Раус починала во Амстердам.
1 Галерија
22 октомври (починале)

1906, Пол Сезан — француски сликар.
1927, Борисав Станковиќ — српски писател.
1973, Димитар Николоски - Луј — македонски музички педагог и композитор
1987, Лино Вентура — италијанско-француски глумец.
2023, Никола Матлиевски — македонски стопанственик и градоначалник на Охрид.
2025, Дејвид Бол — британски поп-музичар, член на групата Софт сел (''Soft Cell'').
Стефан Наумов-Стив

Стефан Наумов-Стив (, — , ) — македонски комунист, учесник во НОВ. Бил прогласен за Народен херој на Југославија на 29 јули 1945 година, како еден од првите борци од Македонија кои го добиле тоа одликување (заедно со Мирче Ацев, Орце Николов, Страшо Пинџур, Христијан Тодоровски-Карпош и Кузман Јосифовски-Питу).
1 Рани години
Стив Наумов потекнува од печалбарско семејство. Татко му Васил потекнувал од село Битуша, Леринско. Тој уште кога имал 19-20 години заминал во Романија каде работел на сечење шуми, односно изградба на железнички пруги. По петгодишна работа се вратил во Битуша во 1903 година, кога се оженил со мајката на Стив, Јана Темелкова. По раѓањето на синот Сотир, Васил повторно заминал на печалба, овој пат во САД. По враќањето од САД, во 1913 година целото семејство се преселило во Битола. Потоа Васил повторно заминал во САД, каде останал до крајот на Првата светска војна. Стив Наумов се родил на 27 октомври 1920 година, како трето машко дете.
По завршувањето на гимназијата во Битола, во 1938 година се запишал на Техничкиот факултет во Белград, каде што веднаш му пристапил на напредното работничко движење, поради што често бил затворан. Во 1939 година станал член на КПЈ, а по враќањето во Битола, во септември 1940 година бил избран за секретар на Месниот комитет на КПЈ за Битола.
2 Учеството во Народноослободителната војна
Во април 1942 година, Стив Наумов учествувал во формирањето на Битолскиот партизански одред „Пелистер“. На 6 мај 1942 година во Битола го убил бугарскиот областен полициски началник. Во јуни 1942 година станал член на Оперативниот штаб на Главниот штаб на партизанските одреди во Македонија.
Есента истата година, Стив Наумов заминал на партиска задача во Преспа каде, на 12 септември 1942 година, кај селото Болно, Ресенско, во борба против бугарската војска и полиција се самоубил, заедно со неговиот соборец, народниот херој Мите Богоевски. За неговата глава се барале 200 илјади лева, жив или мртов. Потоа, бугарската војска ги изложила нивните тела во селото Болно за да ги распознаат роднините на Мите, при што, двете тела биле фотографирани од страна на бугарската војска. Потоа, двајцата биле закопани во близина на местото каде што загинале, но бидејќи месното население започнало да ги посетува гробиштата, бугарските војници ги откопале телата, ги оставиле покрај реката за да се распаднат, а потоа ги однеле во непозната насока.
По Втората светска војна, на партизанските гробишта во Битола бил подигнат гроб на Стив Наумов, но тој останал празен. Во алејата на партизаните се наоѓа и гробот на неговиот брат Ѓорги Наумов (1914-1942), кој бил обесен во скопскиот затвор.
3 Почести
Една година по неговата смрт, Битолскиот баталјон, формиран на 11 ноември 1943 година во леринското село Винени, бил наречен по него.
Во негова чест, денес три основни училишта го носат неговото име, во Битола, Скопје и Пласница. Во Битола има и спомен-куќа посветена на неговиот живот и дело.
Зафир Хаџиманов и Сенка Валетанлиќ испеаја песна за него насловена „Песна за Стив Наумов“.
4 Поврзано
* Ѓорѓи Наумов
* Стојан Донски (прадедо на Стив и Ѓорѓи)
20 октомври (починале)

1940, Гунар Асплунд — шведски архитект.
1987, Андреј Колмогоров — руски и советски математичар.
1992, Коча Поповиќ — српски и југословенски офицер, политичар, филозоф и писател.
1994, Берт Ланкастер — американски глумец и режисер.
1994, Сергеј Бондарчук — советски сценарист, режисер и глумец.
2003, Миодраг Петровиќ - Чкаља — српски глумец и комичар.
2003, Ѓоко Георгиев — водител на емисии на Македонското радио и автор на текстови на поп-музика.
2005, Ширли Хорн — американска џез-музичарка и пејачка.
2011, Муамер Гадафи — либиски диктатор.
2013, Лоренс Клајн — американски економист, добитник на Нобеловата награда во 1980 година.
23 октомври (починале)

1872, Теофил Готје — француски писател.
1893, Александар I Батенберг — кнез на Бугарија.
1918, Едмон Бушје Де Бел — француски писател.
1944, Иван Милутиновиќ — југословенски комунист, партизан и народен херој.
1990, Луј Алтисер — француски филозоф.
2025, Џун Локхарт — американска глумица.
25 октомври (настани)

1689, Австрискиот генерал Енеја Силвио Пиколомини (како дел од контраофанзивата против Отоманското Царство по кампањата на Турците во 1683 година) го запалил Скопје. Во тој период во градот бил зафатен со епидемија на колера. Пиколомини наредил градот да се запали за да се сопре епидемијата. Градот горел два дена. До темел изгореле голем број куќи и дуќани, но епидемијата не сопрела. Дури и самиот генерал Пиколомини се заразил од колера и набрзо починал.
1936, Нацистичка Германија и фашистичка Италија ја формираа Оската Рим - Берлин, со што е зацврстен сојузот на водечките фашистички држави во Европа. „Оската“ подоцна со вклучувањето на Јапонија за кусо време стана првокласна меѓународна воена и политичка групација и извор на империјалистички амбиции и на агресивни планови.
1971, НР Кина е примена во членството на ООН.
1993, Мелина Меркури, артистката во филмот „Никогаш в недела“, која ја доби функцијата министер за култура во Атина, вети дека ќе се бори за враќање на мермерните украси од Британскиот музеј, антички орнаменти кои го краселе Партенон. „Никогаш не почнувам борба без да ја продолжам и без да ја завршам“, изјави Меркури. Сите британски влади одбија да ги вратат мермерите, бидејќи тоа ќе значи преседан, со кој музеите низ светот ќе ги загубат своите богатства.
1994, Седум слики на шпанскиот сликар Пабло Пикасо се украдени од една уметничка галерија во Цирих, соопшти полицијата. Вредноста на сликите е проценета на 250 милиони швајцарски франци, односно 208 милиони долари.
24 октомври (починале)

996, Иго Капет — крал на Франција од Капетинската династија.
1535, Франческо II Сфорца — милански војвода.
1537, Џејн Симор — третата сопруга на англискиот крал Хенри VIII.
1725, Алесандро Скарлати — италијански композитор.
1912, Доксим Михајлов — војвода на Српскиот комитет на четничката акција.
1957, Кристијан Диор — француски моден творец.
1991, Џин Роденбери — американски режисер.
2005, Роза Паркс — американска активистка за човекови права.
2015, Морин О'Хара — американска филмска глумица.
2022, Лесли Џордан — американски глумец.
23 октомври (настани)

1893, Во Солун, е основана Македонска револуционерна организација со цел ослободување на македонскиот народ од империјализмот и превласта на околните сили и остварување на неговите основни права на самостојност и идентитет.
1917, Кај местото Линевил, во Франција, американските сили ги почнаа првите борбени акции во Првата светска војна.
1942, Втора светска војна: Кај гратчето Ел Аламејн, во египетската пустина, британските сили ги нападнаа германско-италијанските позиции. По дванаесетдневни огорчени борби, германско-италијанските трупи беа уништени. Наскоро почна сојузничкото истоварување во Северна Африка.
1944, Втора светска војна: Во Филипинскиот Архипелаг се одигра најголемата поморско-воздушна битка. Во неа учествуваше целата јапонска флота и три четвртини од флотата на САД. Битката траеше до 25 октомври, кога поразените Јапонци го напуштија боиштето, со обострани големи загуби.
1944, Втора светска војна: Сојузничките држави ја признаа привремената влада на Франција што ја формира Шарл де Гол.
1954, САД, СССР, Велика Британија и Франција се спогодија да ја окончаат окупацијата на Германија.
1956, Започува Унгарската револуција против советската доминација во Унгарија.
1973, Израелската воена команда соопшти дека Израел и Египет се спогодиле да ги прекинат вооружените напријателства на Блискиот Исток.
1992, По едномесечна нафтена војна против Македонија, Грција го повлекува ембаргото.
21 октомври (родени)

1833, Алфред Нобел — шведски хемичар, пронаоѓач и индустријалец
1917, Дизи Гилеспи — американски џез-музичар.
1919, Димче Јанко — македонски копаничар од Охрид.
1933, Франциско Генто — шпански фудбалер.
1942, Елвин Бишоп — американски блуз-музичар.
1942, Кристофер Симс — американски економист, добитник на Нобеловата награда.
1945, Никита Михалков — руски филмски режисер и глумец.
1955, Френк Херш — американски џез-музичар
1956, Андро Кнего — хрватски и југословенски кошаркар.
1957, Џулиен Коуп — англиски рок-музичар.
1967, Пол Инс — англиски фудбалер.
1981, Немања Видиќ — српски фудбалер.
1987, Георги Братоев — бугарски одбојкар.
1987, Валентин Братоев — бугарски одбојкар.
1990, Рики Рубио — шпански кошаркар.
1995, Јулимар Рохас — венецуелска атлетичарка.
1999, Матео Габија — италијански фудбалер.
24 октомври (настани)

1795, Русија, Австрија и Прусија ја поделиле територијата на Полска.
1797, Лима, главниот град на Перу, е разурнат од силен земјотрес, при што загинале околу 5.000 луѓе.
1857, Во Шефилд, Англија формиран е ФК Шефилд, најстариот фудбалски клуб во светот.
1918, Сфаќајќи дека со распаѓањето на Австроунгарија целосниот пораз на централните сили е неизбежен, царот Карло побара интервенција од Католичката црква за прекинување на војната. Меѓутоа, интервенцијата на Ватикан немаше успех. Сојузниците продолжија со операцијата и ги натераа Австроунгарија и Германија на безусловна капитулација.
1945, Стапи во сила Повелбата на Организацијата на обединетите нации, која заедно со Статутот на Меѓународниот суд, претставува темелен документ за устројството и дејствувањето на оваа светска организација. Тој ден се одбележува како „Ден на ООН“.
1992, Во Тетово е формиран Сојуз на албанските жени.
1997, На 5 км под површината на Индискиот Океан, нуркачите го американскиот брод кој носел 2.000 тони сребро, кое претседателот Рузвелт му го испратил на Сталин во 1944 г. Рузвелт сакал да им помогне на Русите во борбата против Хитлер, но планот пропаднал кога германскате подморници го потопиле. Во бродот имало сребро во вредност од најмалку 330 милиони долари.
22 октомври (родени)

1811, Франц Лист — унгарски пијанист и композитор, музичар со романтичарско определување и предводник на германската школа.
1870, Иван Бунин — руски писател.
1917, Борко Лазески — македонски сликар.
1925, Роберт Раушенберг — американски сликар.
1929, Лав Јашин — руски и советски фудбалер.
1930, Тодор Веселиновиќ — српски и југословенски фудбалер и тренер.
1934, Вања Војнова — бугарска кошаркарка.
1943, Катрин Денев — француска глумица.
1949, Арсен Венгер — француски фудбалски тренер.
1952, Џеф Голдблум — американски глумец и музичар.
1960, Крис Кирквуд — американски рок-музичар.
1973, Ичиро Сузуки — јапонски бејзболист.
1975, Мичел Салгадо — шпански фудбалер.
1982, Марк Реншо — австралиски велосипедист.
1985, Алина Сомова — руска балерина.
1986, Марчело Паварин — италијански велосипедист.
1987, Микел Хансен — дански ракометар.
1990, Кире Ристевски — македонски фудбалер.
1999, Алберт Самби Локонга — белгиски фудбалер.
25 октомври (починале)

625, Бонифациј V — еден од најголемите реформатори на црквата во Англија.
1154, Стефан Англиски — крал на Англија.
1400, Џефри Чосер — најголем англиски поет во средниот век, еден од основачите на англиската книжевност.
1647, Еванџелиста Торичели — италијански физичар и математичар.
1941, Робер Делоне — француски сликар.
1973, Абебе Бикила — етиопски атлетичар.
1976, Рејмон Кено — француски писател.
1987, Андреј Колмогоров — руски математичар.
2010, Весна Парун — хрватска поетеса.
2014, Џек Брус — шкотски рок-музичар, член на групата Крим (''Cream'').
2015, Јуриј Мамлеев — руски писател.
2016, Карлос Алберто — бразилски фудбалер.
2017, Фетс Домино — американски рокенрол-музичар.
2024, Фил Леш — американски рок-музичар.
26 октомври (починале)

1874, Алфред Велики — крал на Англија.
1764, Вилијам Хогарт — важен англиски сликар, графичар, сатиричар и карикатурист.
1890, Карло Колоди — италијански писател.
1837, Карл Колдевеј — германски поларен истражувач.
1874, Петар Корнелиус — германски композитор.
1957, Герти Кори — американска биохемичарка.
1957, Никос Казанѕакис — грчки писател.
1955, Радослав Петковски — македонски писател.
1972, Игор Сикорски — руски конструктор на авиони и хеликоптери.
1999, Абрахам Полонски — американски режисер, есеист и писател.
2025, Џек Диџонет — американски џез-музичар.
28 октомври (настани)

1492, На првото патување преку Атлантскиот Океан, во потрага по нов пат до Индија, Кристофер Колумбо ја откри Куба.
1947, Во Скопје, во киното „Култура“, филмските работници на Македонија го организираа првиот филмски преглед. Во него е прикажан секојдневниот живот во републиката, активностите на градежништвото, прославата на 9 септември во Пиринска Македонија и бербата на памукот во Струмичко. Сниматели беа Трајче Попов и Благоја Дрнков.
1992, Во Собранието на Република Македонија, пратениците го изгласаа Законот за државјанство. Услов за добивање на државјанство е 15-годишен престој.
25 октомври (родени)

1757, Хенрих Фридрих Карл — пруски политичар.
1811, Еварист Галоа — француски математичар,
1825, Јохан Штраус — помладиот, австриски композитор, виолинист и диригент.
1838, Жорж Бизе — француски композитор, автор на операта „Кармен“, најуспешното дело на францускиот реализам.
1881, Пабло Луис Пикасо — шпанско-француски сликар, еден од најголемите светски сликари, основач на кубизмот.
1911, Михаил Јангел — советски инженер.
1931, Ани Жирардо — француска глумица.
1946, Елијас Фигуероа — чилеански фудбалер.
1981, Шон Рајт Филипс — англиски фудбалер.
1984, Кети Пери — американска пејачка.
1990, Матија Катанео — италијански велосипедист.
1994, Алекса Аврамовиќ — српски кошаркар.
1997, Федерико Кјеза — италијански фудбалер.
1999, Ромео Лангфорд — американски кошаркар.
2000, Доминик Собослај — унгарски фудбалер.
23 октомври (родени)

1698, Анж Жак Габриел — француски архитект, еден основоположниците на неокласичната архитектура.
1805, Адалберт Штифтер — австриски писател, сликар и педагог.
1844, Сара Бернар — француска артистка.
1846, Александар Архангелски — руски композитор.
1893, Гумо Маркс — американски глумец.
1925, Нани Лој — италијански режисер.
1927, Лешек Колаковски — полски филозоф.
1940, Пеле — бразилски фудбалер.
1940, Добрило Ненадиќ — српски писател.
1942, Мирослав Павловиќ — српски и југословенски фудбалер.
1955, Маријан Влак — југословенски и хрватски фудбалер и тренер.
1961, Андони Зубизарета — шпански фудбалски голман.
1971, Крис Хорнер — американски велосипедист.
1973, Уљјана Лопаткина — руска балерина.
1986, Јованка Радичевиќ — црногорска ракометарка.
1992, Алваро Мората — шпански фудбалер.
20 октомври (родени)

1864, Алексо Поројлијата, македонски револуционер.
1866, Густав Касел — шведски економист.
1875, Димо Хаџи Димов — македонски револуционер.
1882, Бела Лугоши — американски глумец со унгарско потекло.
1915, Мирче Ацев — народен херој на Македонија.
1915, Антон Попов — македонски револуционер, публицист, писател.
1917, Жан-Пјер Мелвил — француски режисер и глумец.
1946, Елфриде Јелинек — австриска писателка, добитничка на Нобеловата награда во 2004 година.
1946, Марко Николиќ — српски глумец.
1950, Том Пети — американски рок-музичар.
1951, Клаудио Раниери — италијански фудбалер и тренер.
1955, Арон Прајор — американски боксер.
1958, Иво Погорелиќ — југословенски и хрватски пијанист.
1959, Борис Стрел — словенечки и југословенски скијач.
1960, Лепа Брена — српска и југословенска фолк-пејачка.
1961, Драгиша Биниќ — југословенски и српски фудбалер.
1961, Јан Раш — велшки фудбалер.
1964, Ненад Ненадовиќ — српски глумец.
1965, Стефано Пјоли — италијански фудбалер и тренер.
1966, Абу Мусаб Ал Заркави — член на Ал-Каеда.
1971, Снуп Дог — американски рапер и музички продуцент.
1992, Матија Де Шиљо — италијански фудбалер.
1997, Адемола Лукман — нигериски фудбалер.
24 октомври (родени)

51, Домицијан — римски цар.
1668, Петр Брандл — чешки сликар.
1865, Григор Ќуркчиев — македонски генерал во Бугарската армија, учесник во Балканските војни.
1882, Имре Калман — унгарски композитор.
1913, Тито Гоби — италијански оперски пејач, баритон.
1914, Џонас Едвард Салк — американски микробиолог.
1915, Боб Кејн — американски уметник, создавач на анимираниот јунак Бетмен.
1930, Јохан Галтунг — норвешки пацифист.
1938, Бил Вајман — англиски рок-музичар, член на групата Ролинг Стоунс.
1943, Христо Георгиевски — македонски поет, есеист, критичар, книжевен историчар.
1947, Марин Бабиќ — македонски глумец.
1960, Малколм Тарнбул — премиер на Австралија.
1960, Љубе Бошкоски — македонски политичар.
1966, Роман Абрамович — руски бизнисмен и политичар.
1985, Вејн Руни — англиски фудбалер.
1985, Оскар Вент — шведски фудбалер.
1986, Дрејк — канадски рапер.
1990, Илкај Ѓундоган — германски фудбалер.
1996, Џејлен Браун — американски кошаркар.
26 октомври (настани)

1689, По наредба на австрискиот генерал Силвио Пиколомини, австриската војска го запали Скопје, кое гореше два дена. Австријците го запалија градот за да се спасат од епидемијата на чумата, но опасната болест не беше запрена од огнот. За кусо време изгореа многу куќи, дуќани и други градежни објекти. Покрај загубите што му беа нанесени на населението, неколку илјади австриски војници заболеа и умреа од чумата, а меѓу нив и нивниот генерал Силвио Пиколомини.
1863, Основан е Фудбалскиот сојуз на Англија.
1905, Шведска ја признала независноста на Норвешка.
1911, Прокламирана е Кинеската Република, но по 4 години повторно се вратила монархијата.
1912, Прва балканска војна: Грците го освоиле Солун, а Србите Скопје.
1955, Австрискиот Парламент го прифати Законот за постојана независност на земјата. Тој ден се прославува како национален празник на Република Австрија.
1992, Перуанскиот печат соопшти дека познатиот археолог Валтер Алва пронашол непозната група од 15 камени пирамиди, опкружени со населби чија старост се пронеценува на 35 векови. Новооткриениото археолошко наоѓалиште зафаќа површина од 3 км<sup>2</sup> и се наоѓа на околу 60 километри од градот Чиклајо.
1993, Водачот на Црвените бригади, Марио Морети, во интервјуто дадено од неговата затворска ќелија, што го пренесуваше телевизискиот канал „РАИ 1“, призна дека го убил поранешниот премиер Алдо Моро. „Никогаш немаше да дозволам некој друг да го направи тоа. Тоа беше за мене и го извршив“, изјави Морети.
1993, Во Загреб е основано Хрватско-македонско друштво.
2002, Со упадот на специјалните сили во московскиот театар Дубровка, заврши заложничката криза во која од чеченски бунтовници два дена порано беа заробени над 900 гледачи. Загинаа 129 заложници и околу 40 бунтовници.
2017, Џасинда Ардерн станува премиер на Нов Зеланд.
29 октомври (настани)

1923, Турција е прогласена за република — Национален ден на Турција.
1944, Во селото Горно Врановци, велешко, излезе првиот број на весникот „Нова Македонија“ на македонски јазик, орган на Народноослободителниот фронт на Македонија. Вториот број излезе во ослободениот град Битола, а од третиот број излегува во Скопје. Излегувањето на овој весник е од исклучително значење за развојот на современото македонско новинарство.
1994, По повод вториот круг на гласање за избор на пратеници во Собранието на Република Македонија, почна со работа Прес центарот.
2013, Пуштен во употреба железничкиот тунел „Мармарај“ преку потокот Босфор што ги поврзува Европа и Азија.
Четири книги за архитектурата

Четири книги за архитектурата (|I Quattro Libri dell'Architettura) — архитектонско дело издадено во 1570 г., во четири тома, чиј автор е Андреја Паладио (1508-1580), кој е творецот на правецот наречен паладијанска архитектура.
„Четири книги за архитектурата“ е трактат на тема архитектура. Тука Паладио ги изложува своите нацрти кои зборуваат за чистината и едноставноста на класичната архитектура, илустрирана од самиот архитект. на англиски книгата за првпат е издадена во Лондон во 1715. Јаснотијата на книгите инспирирале многу патрони и други архитекти. Паладијанската архитектура станала мошне популарна ширум Европа и до XVIII век се проширила и во Северна Америка. Томас Џеферсон, тогашен претседател на САД, бил обожавател на Паладио и еднаш рекол за книгата дека е „Библија“. Четирите книги му послужиле за сопственото дело како архитект на Монтичело при Вирџинискиот универзитет.
Книгата дава систематски правила и планови за згради кои биле креативни и уникатни во своето време. Паладиевиот стил на вили се темели на деталите применети врз структурниот систем изграден од цигли. Паладио нуди два вида на општи правила во делото: нацртни правила – засновани на изглед, и структурни правила – засновани на логикатаљ на изградбата на вили. Тука правилата за двата вида се назначени во множества од кој можат да се постават подмножества на показатели и правила.
Секое од деветте множества од правила содржат многу подпоказатели од составни делови и процедури за физичка изградба. Множеството правила „Ѕидови“ кој дава пет подправила засновани на дебелината на ѕидот има потреба само од правила за изградба; нема потреба од правила засновани на стил. За разлика од ова, правилата за „Костури“ е заснована на геометрискиот стил на кривините и пропорциите на облиците. Резултатите даваат јасни идентитети за композиција на граматиката на облиците која може да се заснова на физичката изградба на визуелниот стил.
Овие идентитети се земени од првата книга за архитектурата како и преглед на изградени вили. Еве ги деветте множества од правила кои го определуваат индентитетот:
# Ѕидови - параметарска формула
# Плафон - параметарска формула
# Скалила - параметарска формула
# Столбови - параметарски објект
# Врати - параметарска формула
# Прозорци - параметарска формула
# Костури - параметарски објект
# Покрив - параметарска формула
# Детали - параметарски објект и формула
1 Поврзано
* Андрјеа Паладио
* Паладијански вили на Венето
* Паладијанска архитектура
28 октомври (починале)

312, Максенциј — римски цар.
1703, Џон Волис — англиски математичар.
1704, Џон Лок — англиски филозоф.
1740, Ана I Ивановна — руска царица.
1923, Стојан Протиќ — српски политичар.
1935, Џими Макулис — грчки пејач.
1969, Корнеј Чуковски — руски писател.
1989, Димитар Гешовски — македонски артист.
1999, Рафаел Алберти — шпански поет.
2004, Гил Мел — американски сликар и џез-музичар.
2005, Љуба Тадиќ — југословенски и српски глумец.
2006, Тревор Бербик — јамајско-канадски боксер.
2021, Ратислав Ѓелмаш — српски и југословенски рок-тапанар.
2022, Џери Ли Луис — американски рокенрол музичар.
2023, Метју Пери — канадско-американски глумец.
27 октомври (починале)

1449, Улуг Бег — тимуридски монголски владетел, математичар и астроном.
1505, Иван III Василевич — кнез на Московското Кнежевство и „Голем кнез на сите Руси“ .
1605, Акбар Велики — цар на Индија.
1949, Марсел Сердан — светски првак во бокс.
1949, Франтишек Халас — чешки поет и есеист.
1949, Анте Тресиќ-Павичиќ — хрватски писател и политичар.
1974, Сејмур Харис — американски економист.
1990, Жак Деми — француски режисер.
1990, Уго Тањаци — италијански глумец.
1992, Дејвид Бом — американски физичар.
1993, Винсент Прајс — американски глумец.
1995, Слободан Селениќ — српски писател.
2009, Миле Попоски — македонски писател, сценарист и преведувач.
2010, Нестор Киршнер — претседател на Аргентина (р. 1950)
2013, Лу Рид — американски рок музичар, член на групата Велвет андерграунд (''Velvet Underground'').
2024, Радослав Петковиќ — српски писател.
27 октомври (настани)

710, Сарацените извршиле инвазија на Сардинија.
1275, Основан градот Амстердам.
1524, Италијански војни: Француските војски го опседнале градот Павија.
1644, Започнала Втората њуберска војна.
1787, Наполеон Бонапарт бил назначен за генерал на француската армија.
1806, По големата победа над Прусија, Наполеон Бонапарт влегува триумфално во Берлин.
1807, Потпишан договор помеѓу Наполеон Бонапарт и Карлос IV за поделба на Португалија.
1920, Седиштето на меѓународната организација Лига на народите (основана е на 19.04.1919 година со задача да го зачува светскиот мир, колективната безбедност и политичката независност на земјите, членки на Лигата на народите) од Лондон е префрлено во Женева, Швајцарија. Во тој град многубројните институции на Лигата на народите останаа сè до 1945 година, кога и формално беше укината, отстапувајќи и го местото на Организацијата на обединетите нации.
1922, Под притисок на фашистите на чело со Бенито Мусолини, владата на Италија поднела оставка.
1924, Создадена Узбечката ССР.
1947, Во Лерин е извршена смртна пресуда врз 13 Македонци од селото Герман, Леринско, обвинети за соработка со партизаните.
1969, Бања Лука била погодена од голем земјотрес.
1971, Демократска Република Конго била преименувана во Заир.
1979, Свети Винсент и Гренадините добиле независност од Обединетото Кралство.
1978, Египетскиот претседател Анвар ел Садат и израелскиот премиер Менахем Бегин, добиле Нобелова награда за мир.
1991, Туркменистан ја објавил својата независност.
1991, Во Полска биле спроведени првите демократски избори.
1998, Герхард Шредер станал канцелар на Германија, по оставката на Хелмут Кол.
1999, Фустанот на Мерилин Монро која го носела додека ја пеела песната „''Happy Birthay, Mr. President''“ на претседателот на САД, Џон Кенеди, бил продаден за рекордни 1.267.500 долари, што претставува рекордна сума на пари потрошени во аукција при таква намена.
31 октомври (настани)

1517, На портата на црквата во Витенберг, Мартин Лутер ги објавил своите 95 тези. Со тоа започнала протестантската реформација во католичката црква. Овој ден се слави како „Ден на реформацијата“.
1876, Страотен циклон ја разурнал Индија во областа на сливот на реката Ганг, оставајќи зад себе над 100.000 загинати. Уште 100.000 загинале по невремето од болести.
1892, Артур Конан Дојл ги објавил Авантурите на Шерлок Холмс.
1924, Во Милано, Италија бил одржан Првиот меѓународен конгрес на штедилниците. Тој ден е прогласен за Светски ден на штедењето.
1956, Во Египет избувна Суецката војна. За да ја задржат контролата над Суецкиот Канал, Британските и француските авиони го бомбардираа Египет.
1984, Индира Ганди, премиерката на Индија, била убиена од двајца членови на обезбедувањето, етнички Сики. По убиството следеле немири во Њу Делхи во кои биле убиени скоро 2.000 невини Сики.
1994, Водачот на босанските Срби, Радован Караџиќ, објавил „воена состојба“ во Босна, наредувајќи сите резервисти да се јават кај своите команданти, за да се подготват за контраофанзива во северозападниот дел на земјата.
1995, Република Македонија e вклучена во програмата ФАРЕ.
30 октомври (починале)

1757, Осман III — отомански султан.
1787, Фердинандо Галијани — италијански економист и значаен општественик од времето на просветителството.
1910, Жан Анри Динан — швајцарски филантроп, основач на Меѓународниот комитет на Црвениот крст во 1863 година, кој подоцна прерасна во меѓународна организација.
1914, Ернст Штадлер — германски поет.
1950, Борис Верлински — советски шахист.
1953, Имре Калман — унгарски композитор.
1975, Густав Лудвиг Херц — германски физичар.
1977, Густав Крклец — хрватски писател.
1987, Џозеф Кемпбел — американски митолог, писател и говорник.
1992, Џоан Мичел — американска сликарка.
2002, Хуан Антонио Бардем — шпански режисер.
2006, Клифорд Гирц — американски антрополог.
2009, Клод Леви-Строс — француски антрополог, познат како „татко на модерната антропологија“.
2013, Френк Вес — американски џез-музичар
Димитар Матлиев

Димитар Матлиев (, - , Брезово, ) — македонски револуционер, учесник во македонското револуционерно движење, член, раководител и војвода на Македонската револуционерна организација.
1 Животопис
Матлиев е роден в Охрид, тогаш во Османлиското Царство. Најпрво се школувал во родниот град, а потоа во Софија, каде завршил петкласен гимназијален клас. По школувањето бил назначен за учител во село Зашле, Битолско. Во април 1902 година го напуштил учителствувањето и се вклучил во четата на Јордан Пиперката. Заедно со војводата Јордан Пиперката бил претставник на Демихисарската револуционерна околија на Смилевскиот конгрес кога Даме Груев конечно пресекол за кревање на востание. По Илинденското востание, Матлиев предводел чета во Битолско. На 4 октомври 1903 година војводата Матлиев заедно со својата чета бил опколен од страна на турскиот аскер во селото Брезово. По 11 часовна борба на 5 октомври Матлиев со дел од своите четници се самоубил.
26 октомври (родени)

1685, Доменико Скарлати — италијански барокен композитор.
1765, Јакуб Јан Риба — чешки композитор.
1888, Нестор Махно — украински анархист.
1893, Милош Црњански — српски писател.
1911, Махалија Џексон — американска пејачка, позната како „кралица на госпелот“.
1916, Франсоа Митеран — поранешен претседател на Франција.
1919, Мохамед Реза Пахлeви — ирански шах.
1924, Таип Таипи — југословенски и македонски политички деец.
1925, Бошко Станковски — македонски политичар, поранешен претседател на Собранието на СРМ.
1942, Боб Хоскинс — британски глумец.
1949, Зоран Славниќ — српски и југословенски кошаркар и тренер.
1950, Драго Вабец — хрватски и југословенски фудбалер.
1951, Бутси Колинс — американски фанк-музичар.
1952, Ларс Питер Хансен — американски економист, добитник на Нобеловата награда во 2013 година.
1952, Лазар Ристовски — српски глумец и режисер со македонско потекло.
1956, Раде Залад— српски фудбалски голман.
1959, Ево Моралес — претседател на Боливија.
1961, Мануел Естиарте — шпански ватерполист.
1966, Златко Далиќ — хрватски фудбалер и тренер.
1968, Роберт Јарни — хрватски фудбалер и тренер.
1974, Дејан Лилиќ — македонски глумец и телевизиски водител.
1980, Кристијан Киву — романски фудбалер.
1986, Уве Гензхајмер — германски ракометар.
1986, Аидис Круопис — литвански велосипедист.
2001, Пау Виктор — шпански фудбалер.
2004, Патрик Доргу — дански фудбалер.
30 октомври (настани)

1890, Охридското граѓанство испрати молба до Високата порта во Цариград, во која молеше да се дозволи основање на македонски училишта во градот и околината и да се дозволи наставата во училиштата да се изведува на македонски јазик.
1905, За време на првата Руска револуција, рускиот цар Николај II воведува устав, кој предвидува законодавно собрание
1918, Со капитулацијата на Турција, која во Првата светска војна била на страната на Централните Сили, престанува да постои Отоманското Царство.
1938, Младиот режисер Орсон Велс ја објави во Њујоршкото радио Ен-Би-Ес радиодрамата „Војната на световите“, врз основа на текстот на Џ.Велс. Нападот на Марсовците на Земјата, режисерот го прикажа така што повеќе слушатели поверуваа во вистинитоста на настанот, што предизвика неверојатен хаос и тревога во тој дел на Америка. Орсон Велс преку ноќ стана еден вид национален херој.
1945, Индија стана член на Организацијата на Обединетите нации.
1967, За првпат во историјата на космонаутиката е извршено спојување и раздвојување на вештачки Земјини сателити. Ова го изведоа советските научници со леталата „Космос-186“ и „Космос-188“.
1973, Пуштен е во сообраќај мостот на Босфор, во Турција, кој ги поврзува Европа и Азија.
1974, Со нокаутот над Џорџ Форман, Мухамед Али се враќа во боксот како светски првак.
1975, Принцот Хуан Карлос станува претседател на Шпанија, заменувајќи го болниот генерал Франциско Франко.
1983, Во силниот земјотрес со силина од 6 степени според Рихтеровата скала, што ја погоди Анадолија, во Турција, загинаа 1.300 луѓе.
1993, Министерството за односи со странство на Република Македонија, официјално е известено од генералниот секретар на Обединетите нации, дека е прифатена нотификацијата на Република Македонија, со која се пристапува кон Виенската конвенција за патниот сообраќај од 1968 година. Според тоа возилата регистрирани во Македонија ја користат ознаката „МК“.
1994, Втори повеќепартиски избори во Македонија. СДСМ оствари уверлива победа, а ВМРО ДПМНЕ не ги прифати резултатите и се откажа од учество во работата на Парламентот.
1995, Со тесен пораз, пропаѓа референдумот на Квебек за независност од Канада.
Фармакогнозија

Фармакогнозија или лекознание — фармацевтска научна дисциплина којашто се занимава со проучување на природните лековити суровини (дроги). Во поширока смисла, таа се занимава со проучување на сите природни лековити материи што се употребуваат во медицината, а може да бидат од растително, животинско или од минерално потекло.